2019. gada 12. martā Noteikumi Nr. 115

Rīgā (prot. Nr. 13 12. §)

**Grozījumi Ministru kabineta 2011. gada 22. februāra noteikumos Nr. 135 "Noteikumi par nolietotu transportlīdzekļu pārstrādi un apstrādes uzņēmumiem noteiktajām vides prasībām"**

Izdoti saskaņā ar

Nolietotu transportlīdzekļu

apsaimniekošanas likuma
8. panta trešo daļu, 9. panta otro un ceturto daļu,

13. panta pirmo daļu
un likuma "Par piesārņojumu"

24.2 panta otro daļu

Izdarīt Ministru kabineta 2011. gada 22. februāra noteikumos Nr. 135 "Noteikumi par nolietotu transportlīdzekļu pārstrādi un apstrādes uzņēmumiem noteiktajām vides prasībām" (Latvijas Vēstnesis, 2011, 32., 122. nr.; 2016, 19. nr.) šādus grozījumus:

1. Izteikt 4. punktu šādā redakcijā:

"4. Valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs" atbilstoši Eiropas Komisijas noteiktajai ziņojuma formai sagatavo datus par nolietotutransportlīdzekļu materiālu un sastāvdaļu atkārtotas izmantošanas un reģenerācijas apjomiem, iekļaujot arī datu kvalitātes pārbaudes ziņojumu, un nosūta Eiropas Komisijai 18 mēnešu laikā pēc ziņojumā iekļautā laikposma beigām."

2. Papildināt noteikumus ar 5.1 punktu šādā redakcijā:

"5.1 Operators nodrošina visu nolietoto transportlīdzekļu uzglabāšanu (arī īslaicīgu) un apstrādi videi un cilvēka dzīvībai un veselībai drošā veidā atbilstoši šīs nodaļas prasībām, ievērojot normatīvajos aktos par atkritumu apsaimniekošanu noteikto atkritumu apsaimniekošanas darbību prioritāro secību."

3. Izteikt informatīvo atsauci uz Eiropas Savienības direktīvu šādā redakcijā:

"**Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no:

1. Eiropas Parlamenta un Padomes 2000. gada 18. septembra Direktīvas 2000/53/EK par nolietotiem transportlīdzekļiem;
2. Eiropas Parlamenta un Padomes 2018. gada 30. maija Direktīvas 2018/849/ES, ar ko groza Direktīvas 2000/53/EK par nolietotiem transportlīdzekļiem, 2006/66/EK par baterijām un akumulatoriem, un bateriju un akumulatoru atkritumiem un 2012/19/ES par elektrisko un elektronisko iekārtu atkritumiem."

Ministru prezidents A. K. Kariņš

Vides aizsardzības un

reģionālās attīstības ministrs J. Pūce